इनके बारे में ये ही कहा जा सकता है कि ख़ुश्‍क पत्‍तों पे मेरा नाम यक़ीनन होगा, मैंने इक उम्र गुज़ारी है शजरकारी में   रविकांत पाण्डेय   गुरू जी, होमवर्क हाजिर है-  प्यार के दो बोल सुनकर वो तिरा हो जायेगा फ़िर भी इन्सां है किसी दिन वो जुदा हो जायेगा    इश्क की नादानियों का सिलसिला मुझसे कहे इतना मत चाहो उसे वो बेवफ़ा हो जायेगा   आग दिल में दे गया जो आज फ़िर है सामने जीने मरने का नजर से फ़ैसला हो जायेगा   बोलना सच हो अगर पहले जरा ये सोचना जो भी अपना है यहाँ नाआशना हो जायेगा   सर हथेली पे रखा है तुम पुकारो जिस घड़ी जिंदगी का इस तरह से हक अदा हो जायेगा  माड़साब : मतला अच्‍छा निकाला है और बाकी के शेर भी मासूम ( वैसे फोटो में भी बंदा मासूम लग रहा है ) अब जो आ रहे हैं उनके लिये ये ही कहना चाहूंगा  ख़ुद से चल के कहां ये तर्जे सुख़न आया है, पांव दाबे हैं ब़ुज़ुर्गों के तो फन आया है  ।